jkorsvik/nowiki_second_scrape_merged huggingface dataset:
Ealing Studios

Ealing Studios er et TV- og filmproduksjonsselskap og studio i Ealing i Vest-London. Selskapet hevder at det er det eldste filmstudioet i verden.
Will Barker Studios var det første selskapet som drev produksjon der, allerede i 1896. I 1929 ble de imidlertid kjøpt opp av teaterprodusenten Basil Dean og hans nydannede Associated Talking Pictures, og gjenåpnet som Ealing Studios i 1931. I 1933 endret Dean navn på studioet til Associated Talking Pictures også, men da han forlot studioet i 1938, og ble erstattet av Michael Balcon fra MGM, kom Ealing Studios-navnet tilbake. På denne tiden hadde de produsert rundt 60 filmer der. I 1944 ble studioet kjøpt opp av Rank Organisation.
På 30- og 40-tallet produserte Ealing Studios mange komedier med underholdningsstjerner som George Formby og Will Hay. De ble også kjent for å bruke dokumentarfilmskapere til å lage krigsfilmer, for å få et mer realistisk preg på filmene. Filmer som kan nevnes er Went the Day Well? fra 1942, The Foreman Went to France fra 1942  San Demetrio, London fra 1943.
Etter krigen satset studioet mest på komedier, og kom med en serie filmer som nå regnes som britiske klassikere. Filmene var ofte småsatiriske, og satt lys på sider av det britiske samfunnet og lynne. De mest berømte ble produsert mellom 1948 og 1955. Disse er Whisky Galore!  fra 1948, Passport to Pimlico fra 1949, Kind Hearts and Coronets fra 1949, The Lavender Hill Mob fra 1951, The Man in the White Suit fra 1951, The Titfield Thunderbolt fra 1953 og The Ladykillers 1955.
I 1955 ble studioet kjøpt opp av BBC, som brukte studioet til en mengde serier og TV-filmer. I 1995 ble det solgt videre til National Film and Television School, mens det i dag eies av  Uri Fruchtmann, Barnaby Thompson, Harry Handelsman og John Kao. Studioet produserer ingenting selv lengre, men blir brukt av andre selskaper i sine produksjoner. 
De siste årene har nye bygg blitt reist inne på området og Ealing Studios huser nå flere kontorer til private firmaer – blant annet det britiske avdelingskontoret til det norske firmaet Vizrt – og en filmskole – Met Film School.


== Referanser ==


== Eksterne lenker ==
Offisielt nettsted 
(en) Ealing Studios – kategori av bilder, video eller lyd på Commons
Mausundaksjonen

Mausundaksjonen var en i hovedsak lokal aksjon blant fiskere på Mausund i Frøya i 1976 inspirert av Hitraaksjonen blant bønder på Hitra året før. Aksjonen var en reaksjon mot reguleringen av sjøfisket etter laks, men fikk ikke omverdenens støtte og ble avblåst etter kort tid. Aksjonen markerte starten på fraflyttingen fra fiskeværet, fordi sjølaksefisket var det økonomisk viktigste for fiskerne på stedet.


== Referanser ==
Shun-dynastiet

Shun-dynastiet (forenklet kinesisk: 顺朝; tradisjonell kinesisk: 順朝; pinyin: Shùn cháo) var det navn som den seierrike opprørslederen Li Zicheng gav den æra han ville innlede. Dynastiet ble grunnlagt i Xi'an den 8. februar 1644, på måneårets første dag. Li tok seg i første omgang ikke keisertittel (皇帝), og nøyde seg med kongetittel (王). Hans styrker erobret Beijing og Mingdynastiets keiser Chongzhen-keiseren begikk selvmord den 25. april.
Li Zicheng klarte ikke å befeste sin myndighet. Mot slutten av mai 1644 ble han nord for Beijing beseiret av Ming-lojale styrker under general Wu Sangui alliert med mandsjuenes fyrst Dorgon. Li flyktet tilbake til Beijing tidlig i juni, tok  keisertittel, og forlot hovedstaden så fort han bare kunne. 
Dette dynastiet var så kortlivet at det vanligvis ikke regnes med som et fullverdig dynasti i Kinas historie. 


== Litteratur ==
Wakeman, Frederic (1981). "The Shun Interregnum of 1644", i Jonathan Spence, et al. eds. From Ming to Ch’ing: Conquest, Region, and Continuity in Seventeenth-Century China. Yale University Press.
Helsepersonellregisteret

Helsepersonellregisteret (HPR) er en oversikt over personer som har autorisasjon eller lisens som helsepersonell og dermed kan praktisere i Norge. Registeret føres av Statens autorisasjonskontor for helsepersonell.
Per 1. februar 2012 var antallet personer i registeret 417 322. Tallet gjelder alle med autorisasjon eller lisens som helsepersonell, også de som ikke praktiserer i yrket de er autorisert for. De største i antall av helsepersonellkategoriene var sykepleiere med 144 967 (35 % av alle), helsefagarbeidere med 115 477 (28 %), leger med 40 054 (10 %) og fysioterapeuter med 14 115 (3 %). 
Helsepersonellregisteret inneholder følgende 29 helsepersonellkategorier (disse er listet i helsepersonelloven § 48, og er også beskyttede yrkestitler):

Ambulansearbeider
Apotektekniker
Audiograf
Bioingeniør
Ergoterapeut
Fotterapeut
Fysioterapeut
Helsefagarbeider
Helsesekretær
Jordmor
Kiropraktor
Klinisk ernæringsfysiolog
Lege
Omsorgsarbeider
Optiker
Ortopediingeniør
Ortoptist
Perfusjonist
Provisorfarmasøyt
Psykolog
Radiograf
Reseptarfarmasøyt
Sykepleier
Tannhelsesekretær
Tannlege
Tannpleier
Tanntekniker
Vernepleier


== Referanser ==


== Eksterne lenker ==
Helseperesonelloven § 48 hos lovdata. Viser yrkesgruppene som omfattes av lovens autorisasjonsordning
Helsepersonellregisteret. Søk etter ID-nummer – søkemulighet på hjemmesiden til Statens autorisasjonskontor for helsepersonell
Helseregister har store hull – artikkel i Aftenposten
Delphi

Delphi er et integrert utviklingsmiljø basert på programmeringsspråket Pascal. Grunnlaget var det særdeles populære verktøyet Turbo Pascal for PC med en effektiv kompilator utviklet under ledelse av Anders Hejlsberg. Borland Software Inc. utviklet en objektbasert utvidelse kalt Object Pascal som de i neste runde tilpasset for bruk mot Windows («Objekt Pascal for Windows»). De neste versjonene ble lansert under navnet Delphi.
Lenge kunne Delphi kun generere applikasjoner for Windows, men nå finnes også varianter som genererer for Linux (hvor kompilatoren kalles Kylix) og web-applikasjoner for .NET- og PHP-rammeverkene.
Delphi hører inn under verktøyfamilien CodeGear som nylig ble solgt fra Borland til Embarcadero Technologies, Inc.


== Hello World ==
program hello;
{$APPTYPE CONSOLE}
  begin
    writeln('Hello world!');
  end.


== Eksterne lenker ==
Offisielt nettsted 
(en) Delphi (software) – kategori av bilder, video eller lyd på Commons
Sedativ

Sedativ er et medisinsk uttrykk som betyr «avslappende», «beroligende» eller «søvndyssende», men også «beroligende middel», sedativum. Sedativer (eller sedativa) brukes som legemiddel mot nervøsitet eller søvnløshet. Sedasjon (eller sedering) kan også brukes om forskjellig typer bedøvelse. Flere medisiner, for eksempel allergimedisiner, kan ha en sedativ bieffekt. De er ofte merket med en rød varseltrekant på pakningen.
Sedativer omfatter en rekke narkotiske stoffer og kan misbrukes som rusmiddel, ofte kombinert med alkohol. 


== Se også ==
Anestesi
Psykoaktivt stoff
Terminal sedering
Den 26. Razzie-utdelingen

Den 26. Razzie-utdelingen ble avholdt 4. mars 2006 på Ivar Theatre i Hollywood i California, og var en markering av de verste filmene fra 2005. Nominasjonene til utdelingen ble annonsert den 30. januar 2006.
Dette året var filmen med flest nominasjoner Maskens sønn, som fikk totalt åtte nominasjoner. Den ble tett fulgt av Deuce Bigalow: European Gigolo med fem, Dirty Love med seks, og The Dukes of Hazzard med syv nominasjoner. Den store vinneren ble Dirty Love med fire priser. 
De nominerte er listet opp nedenfor, med vinnerne uhevet med fet skrift:


== Verste film ==
Dirty Love (First Look Pictures)

Deuce Bigalow: European Gigolo (Sony/Columbia)
The Dukes of Hazzard (Warner Bros./Village Roadshow)
House of Wax  (Warner Bros.)
Maskens sønn (New Line Cinema)


== Verste skuespiller ==
Rob Schneider for Deuce Bigalow: European Gigolo

Tom Cruise for Klodenes kamp
Will Ferrell for Forhekset og Kicking & Screaming
Jamie Kennedy for Maskens sønn
The Rock for Doom


== Verste skuespillerinne ==
Jenny McCarthy for Dirty Love

Jessica Alba for Fantastic Four og Into the Blue
Hilary Duff for Dusinet fullt 2 og The Perfect Man
Jennifer Lopez for Svigermonster
Tara Reid for Alene i mørket


== Verste mannlige birolle ==
Hayden Christensen for Star Wars Episode III: Sithene tar hevn

Alan Cumming for Maskens sønn
Bob Hoskins for Maskens sønn
Eugene Levy for Dusinet fullt 2 og The Man
Burt Reynolds for The Dukes of Hazzard og The Longest Yard


== Verste kvinnelige birolle ==
Paris Hilton for House of Wax

Carmen Electra for Dirty Love
Katie Holmes for Batman Begins
Ashlee Simpson for Undiscovered
Jessica Simpson for The Dukes of Hazzard


== Verste par på skjermen ==
Will Ferrell og Nicole Kidman i Forhekset

Jamie Kennedy og hvem som helst som måtte dele skjermen med ham i Maskens sønn
Jenny McCarthy og hvem som helst dumme nok til å bli venn med eller gå på date med henne i Dirty Love
Rob Schneider og bleiene hans i Deuce Bigalow: European Gigolo
Jessica Simpson og hennes Daisy Dukes i The Dukes of Hazzard


== Verste gjenskapelse eller oppfølger ==
Maskens sønn av New Line Cinema

Forhekset  av Sony/Columbia
Deuce Bigalow: European Gigolo av Sony/Columbia
The Dukes of Hazzard av Warner Bros/Village Roadshow
House of Wax av Warner Bros.


== Verste regissør ==
John Asher for Dirty Love

Uwe Boll for Alene i mørket
Jay Chandrasekhar for The Dukes of Hazzard
Nora Ephron for Forhekset
Lawrence Gutterman for Maskens sønn


== Verste manus ==
Dirty Love av Jenny McCarthy

Forhekset av Nora Ephron, Delia Ephron og Adam McKay
Deuce Bigalow: European Gigolo av Rob Schneider, David Garrett og Jason Ward
The Dukes of Hazzard av John O'Brien
Maskens sønn av Lance Khazei


== Kjedeligste mål for tabloidene ==
Tom Cruise, Katie Holmes, Oprah Winfreys sofa, Eiffeltårnet & «Toms baby»

Tom Cruise & hans korstog mot psykiatrien
Paris Hilton og…Who-EVER!
Mr. og Mrs. Britney, babyen deres og filmkameraet deres
The Simpsons: Ashlee, Jessica og Nick


== Se også ==
Den 78. Oscar-utdelingen
26th Annual Razzie ® Prisens pressemelding
Rita Ottervik

Rita Irene Ottervik (født 11. september 1966 i Kvenvær) er en norsk politiker (Ap). Hun har vært medlem av Trondheim bystyre siden 1999 og Trondheims ordfører siden 2003. Før dette hadde hun en rekke verv i politikk og organisasjonsliv.


== Liv og virke ==
Sin politiske løpebane begynte hun i AUF, der hun tilhørte kretsen rundt Trond Giske. Ottervik var medlem av Sør-Trøndelag fylkesting 1988–1989, ungdomssekretær i AUF og LO i Sør-Trøndelag 1989–1990, organisasjonsmedarbeider i Handel og Kontor i 1991, konsulent ved Studentsamskipnaden i Trondheim i 1992, generalsekretær i AUF 1992–1996, politisk rådgiver for statsminister Thorbjørn Jagland 1996–1997, nestleder i AUF i Sør-Trøndelag 1997–1998 samt organisasjonskonsulent i Norges Handikapforbund 1998–1999.I 1999 ble hun bystyremedlem og kommunalråd i Trondheim, og overtok som ordfører fire år senere. Foruten en mengde verv i egenskap av ordførervervet, har Ottervik vært styremedlem ved Trøndelag Teater siden 2004. Hun var på tale som statsråd etter stortingsvalgene i 2005 og 2009, men gjorde det klart begge ganger at hun ville prioritere ordførervervet. Høsten 2013 ble hun kommunens lengstsittende ordfører, etter ti år i vervet.Ottervik har vært bosatt i Trondheim siden 1984. Hun har studiekompetanse og filosofikum, og arbeidet ved Domus Interiør og som medarbeider i informasjonsskranken ved City Syd 1985–1989. Hun er gift med tidligere stortingsrepresentant Tore Nordseth.


== Æresbevisninger ==
I februar 2008 ble hun tildelt en studentorden av Studentersamfundet i Trondhjem – ridder av De Sorte Faars Ridderskab. Ottervik mottok ordenens insignier på Trondheim torg den 17. mai.


== Referanser ==


== Eksterne lenker ==
(en) Rita Ottervik – kategori av bilder, video eller lyd på Commons 
(no) Rita Ottervik på Twitter 
(no) Rita Ottervik hos Stortinget 
(no) Rita Ottervik hos Norsk senter for forskningsdata
Guramier

Guramier (Osphronemidae) er en gruppe ferskvannsfisker i gruppen labyrintfisker.
Den naturlige utbredelsen er på det asiatiske kontinent fra Pakistan og India til den malaysiske øygruppen og i nordøst mot Korea.
Mange guramier har en forlenget stråle foran på bukfinnene. Mange arter har yngelpleie: noen er munnrugere, mens andre er skumredebyggere. Det er ca. 90 arter i fire underfamilier og rundt 13 slekter.
Navnet Polyacanthidae har også blitt brukt om denne familien. Noen av fiskene som nå klassifiseres som guramier hørte tidligere til i familien Anabantidae. Underfamilien Belontiinae ble nylig opprettet under familien Belontiidae.
De eldste fossilfunnene er fra paleogen.


== Slekter ==
Belontiinae
Belontia
Macropodusinae
Betta, kampfisker
Macropodus
Malpulutta
Parosphromenus
Pseudosphromenus
Trichopsis
Luciocephalinae (Trichogastrinae)
Colisa
Ctenops
Luciocephalus
Parasphaerichthys
Sphaerichthys
Trichogaster
Osphroneminae
Osphronemus


== Andre typer guramier ==
Navnet «gurami» brukes på flere andre labyrintfisker som nå ligger under andre familier:

Kysseguramier (den ene arten i familien Helostomatidae)
Klatreguramier (familien Anabantidae)


== Referanser ==


== Eksterne lenker ==
(en) guramier – oversikt og omtale av artene i WORMS-databasen 
(en) guramier i Encyclopedia of Life 
(en) guramier i Global Biodiversity Information Facility 
(no) guramier hos Artsdatabanken 
(en) guramier hos Fossilworks 
(en) guramier hos ITIS 
(en) guramier hos NCBI 
Osphronemidae – detaljert informasjon på Wikispecies
Askeladden (båtmerke)

Askeladden er et norsk båtmerke, tidligere produsert i Askivik i Os utenfor Bergen, første gang etablert i 1911.
12. november 2008 vedtok styret i Henrik J. Askviks Sønner AS at det ikke var mulig å løse problemene ved gjeldsordning. 13. november fikk tingretten konkursinnstillingen fra gjeldsnemnden. Selskapet startet opp året etter av Henrik J. Askvik og industriinvestoren Mons Tore Lyssand under navnet Askeladden Boats.I 2011 flyttet Askeladden all produksjon fra Os til Polen.


== Referanser ==


== Eksterne lenker ==
Askeladden.no
Lester B. Pearson

Lester Bowles «Mike» Pearson (1897–1972) var en kanadisk politiker og diplomat. Han var statsminister i Canada mellom 1963 og 1968. 
Pearson var Canadas utenriksminister 1948–1957, og i 1957 ble han tildelt Nobels fredspris for sin innsats i forbindelse med Suez-krisen.


== Referanser ==


== Eksterne lenker ==
(en) Lester B. Pearson – kategori av bilder, video eller lyd på Commons 
(en) Lester B. Pearson hos Canadas parlamentsbibliotek 
(en) «The Nobel Peace Prize 1957». Besøkt 28. september 2015. 
(en) «Lester Bowles Pearson - Biographical». Besøkt 28. september 2015.
Magnar Mikkelsen

Magnar Mikkelsen (født 5. april 1938 på Veidnes i Lebesby) er en norsk forfatter og journalist.
Han debuterte i 1965 med essayet «Om turisme», og i 1966 med boken «Ved det siste fjell». I perioden 1960–1971 var han journalist. Han var en av initiativtakerne til Nordnorsk Forfatterlag i 1972, som han meldte seg ut fra i 1988 grunnet uenighet om opptaksvilkårene. Lokalt representerte
han SV i kommunestyret (1975), og var pådriver regionalt sett, i sakene rundt vassdragsregulering i Finnmark. Han eier og driver Albatross Forlag som i perioden 1989–1991 utga tidsskriftet «Albatross», samt nå forestår videre utgivelser av hans restopplag på Cappelen. Senere samarbeidet han med den samiske komponisten John Persen om operaen «Under kors og krone», uten at oppdragsgiveren Den Norske Opera oppførte den. Han mottok Språklig samlings litteraturpris i 1997.
I 2003 debuterte han som filmskribent med dokumentaren «Sjarken og Støa».


== Utgivelser ==
Finnmark - min historie, Albatross forlag, 2019
Hundre år under pisken, Albatross Forlag, 2008. Fortellinger fra Finnmark. Ny, illustrert og utvida utgave.
Kautokeino-dokumentene, Albatross Forlag, 1997.  Om rettssaker ført mot flyttsamer i perioden 1851-1867.
Bru over trøbla vann, Cappelen, 1994.  Essays, dikt og noveller.
Underveis til Navnløse Havn, Cappelen, 1992.  Roman.
En soldat kom naken hjem, 1989.  Reisedokumentar fra Afghanistan.
Transit, Cappelen, 1986.  Reisedokumentar fra flere verdensdeler.
Fabel fra fiskenes liv, Cappelen, 1983.  Roman.
Sjøvær, Tiden Norsk Forlag, 1982.  Eldre nordnorske fortellinger.  I samarbeid med Nordnorsk Forfatterlag.
(red.) Ei heil vøa, 1982.  Nordnorsk samtidslitteratur.  Ill.: Ulf Dreyer.
(red.) Den gode leirplass ved havet, 1982.  Eldre nordnorske dikt.
Det store diktet om sauen, Cappelen, 1981.  Diktsamling.
Elva skal leve, Cappelen, 1980.  Billeddokumentar om Alta-saken.
Sånt e livet - bilder fra Finnmark, 1979.  Tekst, dikt og prosalyrikk.
Kvalkongen og fiskeran. 1979. Skuespill, Vadsø teaterlag.
Hundre år under pisken, 1978.  Fortellinger fra Finnmark.
Under kors og krone. 1977. Libretto.
Svart hav, Cappelen, 1974.  Roman.
Agentene, Cappelen, 1973.  Skuespill, oppført på Hålogaland Teater (1972).
Syv småstykker, 1971. Gjendiktning av samiske eventyr.
Masi, Cappelen, 1971.  Dokumentar om kraftutbygging i Masi.
Fuglen og evigheten, Cappelen, 1969.  Noveller.
Ved det siste fjell, Cappelen, 1966.  Debutroman bygd på egne opplevelser fra krigsårene.


== Filmografi ==
Vindenes hus, (2009), dokumentarfilm av Magnar Mikkelsen og Rachel Andersen.


== Referanser ==


== Kilder ==
Presentasjon av Magnar Mikkelsen i Forfatterkatalogen på Forfattersentrums nettsider


== Eksterne lenker ==
(en) Magnar Mikkelsen på Internet Movie Database 
(no)  Offisielt nettsted
Bogastelle

Bogastelle, bogastille, buestille, bogastø, bågestille eller bogestill, er en skytestilling i form av en hestesko-formet oppmuring av stein. De måler ca. 1 × 2 m og bak disse gikk det an å søke ly for en jeger eller skytter.
Bogastellene finnes spesielt i trekkområder for villrein. Den fungerte best i kombinasjon med fangstanlegg som for eksempel ledegjerder, fordi jaktvåpenet, som enten kunne være pil og bue eller armbrøst, ikke var særlig effektivt på langt hold. Dyrene ble på denne måten ledet forbi gunstige angrepspunkter. Bogastellene har vært i bruk fra steinalderen opp til moderne tid.
Kokegrop

Kokegroper er groper med et kullag dekket av skjørbrent stein. Dette har vist seg å være en av de vanligste strukturene som blir funnet ved arkeologiske undersøkelser og et stort antall er undersøkt i forbindelse med undersøkelser i Øst-Norge.
Kokegroper er som fenomen kjent og utbredt i større deler av Nord- og Sentraleuropa. I Norge kan de fleste kokegropene dateres til romertid eller folkevandringstid, det vil si fra 0–600 e.Kr. Enkelte er også datert til førromersk jernalder (500 f.Kr.–0) og yngre bronsealder (ca. 1000 f.Kr.–0) I sjeldne tilfeller forekommer også dateringer fra steinalder og fra vikingtid. I Sør-Skandinavia og på kontinentet ligger tyngdepunktet for dateringene noe tidligere.
Kokegroper varierer i form og størrelse. Dette er muligens et resultat av ulik bruk. De kan være runde, ovale eller rektangulære. I størrelse varierer de fra ca. 1m i diameter til ca. 3m. Hovedpoenget med å legge stein i et bål i ei grop, er å magasinere varme. Når steinene er gjennomvarme, kan man legge på mat innpakket i blader, og lukke gropa med torv. Kokegroper kjennetegnes derfor av tydelige lag med kull samt mengder med skjørbrente stein, også kalt kokstein. Denne matlagingsteknikken er kjent i mange kulturer over hele verden. Kokegropene kan ligge i større samlinger, enkeltvis, eller i mindre grupper.
Større felter med kokegroper kan tolkes som spesielle samlingsplasser, tingsteder eller kultplasser. En teori er at dette ikke dreier seg om vanlige hverdagslige måltider, men at måltidene som ble tilberedt i gropene var knyttet til spesielle fester eller kultiske handlinger.


== Referanser ==
Skålgroper

Skålgroper (engelsk: Cupmarks) er en type bergkunst som består av skålformede fordypninger (groper) hugget ut i stein. Skålgroper er den vanligste typen helleristinger i Skandinavia.Fordypningene har vanligvis en diameter på omkring ca. 4–5 cm og dybde på ca. 0,5–1 cm, enkelte ganger kan de være enda større. 
Skålgropene er som regel hugget inn på bergflater eller på løse steiner. Oftest kan skålgroper bare identifiseres dersom det er flere av dem på samme felt, eller dersom den eller de opptrer på samme flate som annen bergkunst.


== Skålgroper i Norge ==

I Norge er skålgropene som regel knyttet til helleristninger av den sørskandinaviske typen (jordbruksristninger). De forekommer imidlertid ofte også på steiner og svaberg uten selskap av andre figurer og kan derfor være såvel eldre som yngre enn andre helleristninger.
De nordnorske skålgropsteinene er helt udatert og kan kanskje stamme fra en senere tid enn den øvrige bergkunsten.
Skålgropenes funksjon er ukjent, men kan sannsynligvis knyttes til ofringer eller andre ritualer. De dateres helst til bronsealderen, men de eldste kan være så gamle som fra slutten av yngre steinalder, og det er også ting som tyder på at de kan ha blitt hugget et stykke opp i eldre jernalder.
Når skålgroper opptrer på fast fjell, slik som svaberg, og helst i samme miljø som helleristninger, kalles de skålgropfelt. Store, naturlige steinblokker med skålgroper innhugd i overflaten kalles skålgropsteiner.


== Skålgroper på De britiske øyer ==
I England finnes i alt 1360 kjente skålgroplokaliteter, i Irland 850 og i Skottland 2220. Det dreier seg om ca 50.000 skålgroper (cups) hvorav 7.500 er omgitt av ringer. Dekorasjonene forekommer også som petroglyffisk element på menhirer (stående steiner), steinblokker og megalitter, men også på steiner i de irske ganggraver i Knowth og Newgrange eller de av Clava-type i Skottland, og i enkelte souterrain.


== Referanser ==


== Litteratur ==
Beckensall, Stan; Laurie, Tim (1998): Prehistoric Rock Art of County Durham, Swaledale and Wensleydale. County Durham Books, Durham, ISBN 1-897585-45-4.
Beckensall, Stan (2001): Prehistoric Rock Art in Northumberland. Tempus Publishing, Stroud, ISBN 0-7524-1945-5.
Beckensall, Stan (2002): Prehistoric Rock Art in Cumbria. Tempus Publishing, Stroud, ISBN 0-7524-2526-9.
Butter, Rachel (1999): Kilmartin. Scotland's richest prehistoric Landscape. An Introduction & Guide. Kilmartin House Trust, Kilmartin, ISBN 0-9533674-0-1.
Hadingham, Evan (1974): Ancient Carvings in Britain. A Mystery. Garnstone Press, London, ISBN 0-85511-391-X.
Holmes, Gordon T. (1998): 2,000 BC. A Cup & Ring Stone Trek. Millennium edition. SASRG, Shipley, ISBN 0-9524804-3-3.
Morris, Ronald W. B. (1977): The Prehistoric Rock Art of Argyll. Dolphin Press, Poole, ISBN 0-85642-043-3.
Østmo, Einar; Hedeager, Lotte (2005): Norsk arkeologisk leksikon, Oslo: PAX, ISBN 82-530-2611-0


== Eksterne lenker ==
(en) Cup marks – kategori av bilder, video eller lyd på Commons
Trav

Trav er en totaktig gangart for særlig hest. De diagonale benparene settes ned og løftes opp samtidig. Mellom hvert diagonale benpars nedsetting, har hesten et kort øyeblikk svevende. Det gir travet fire momenter. Det viktigste kravet til traven er at de diagonale benforflyttningene er regelmessige og like.


== Kategorier ==
Trav kan også deles inn i fire forskjellige kategorier:

Arbeidstrav
Mellomtrav
Samlet trav
Øket trav (Dette blir det spesielt lagt stor vekt på i dressursammenheng)


== Momentene i trav ==
Nedslag innvendig bak, utvendig fram.
Svevemoment
Nedslag utvendig bak, innvendig fram.
Svevemoment


== Se også ==
Travhest
Travsport


== Eksterne lenker ==
Dressur-web.nu
Islandshest i trav